עוד לא קראתי את כל הספרים שרציתי לקרוא עוד לא כתבתי את כל השירים שרציתי לכתוב אכן הזמן הוא קצר והמלאכה מרובה אבל עכשיו לא אכפת לי הרגע הבא על גדות הזמן הזורם לו אני תופסת שלווה על הנהר יש תנועה הסירות כל הזמן מתקדמות על סיפונן יש דמויות מוכרות ו זרות מנופפות לי - תבואי תצטרפי למסע יהיה שמח חבל את פשוט מפסידה  אני עונה בנפנוף - זה בסדר תמשיכו תודה  לצידי שיירת נמלים ארוכה מתפתלת עושה את דרכה נמלים זעירות נמלים חרוצות לא נחות גם לא לדקה נמלים יקרות שלי דרך צלחה הזמן קצר המלאכה מרובה אתן חיבות אני כבר לא מוכרחה